Leida Sipria

Leida Sipria (13. oktoober 1921 Petrograd – 19. juuli 2010) oli eesti parteitegelane.

Enne Teist maailmasõda õppis Leningradis elektriinseneri eriala. Astus vabatahtlikuna Punaarmeesse, teenis Eesti Laskurkorpuse koosseisus kirurgiaõena. 1943. aastal astus ÜK(b)P liikmeks.Meie väeosa võitlejad ja ohvitserid astuvad ÜK(b)P ridadesse. Rahva Hääl, 11. november 1943Olev Liivik. Eestimaa Kommunistliku Partei Keskkomitee aparaat 1945–1953. Magistritöö. Tartu Ülikool, 2005

1945. aastast oli Leida Sipria Eesti NSV Põlevkivi- ja Keemiatööstuse Ministeeriumi osakonnajuhataja, aastail 1948—1949 Ubja kaevanduse ülem. 1949. aastast töötas uuesti Põlevkivi- ja Keemiatööstuse Ministeeriumis osakonnajuhatajana.

1950. aastal töötas ta Eesti NSV põlevkivi- ja keemiatööstuse ministeeriumi osakonna juhataja asetäitjana. 1951. aastast oli ta EKP Tallinna Mererajooni Komitee tööstus- ja transpordiosakonna juhataja, 1952. aastast töötas EKP Tallinna Oblastikomitee tööstus- ja transpordiosakonna juhataja asetäitjana.

1953. aastast tööl EKP Keskkomitees: oli instruktor, osakonnajuhataja asetäitja, tööstus- ja transpordiosakonna juhataja, kerge- ja toiduainetetööstuse ning kaubanduse osakonna juhataja ning alates 1967. aastast kerge- ja toiduainetetööstuse osakonna juhataja.

Aastatel 1963–1980 oli ta Eesti NSV Ülemnõukogu VI, VII, VIII ja IX koosseisu saadikLeida Aleksandri t. Sipria, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. EESTI RAAMAT TALLINN 1976, lk 152.

1950. aastatest 1980. aastani oli ta EKP Keskkomitee liige.

Ta on maetud Tallinna Metsakalmistule.Kalmistute register HAUDI

Isiklikku
Eesti NSV kergetööstuse ministri asetäitja Georg Rebane (Georgi Hugo p. Rebane) oli tema abikaasa.

Viited

Välislingid
Rahvusarhiivi fotode andmebaas. Leida Sipria, EKP KK osakonnajuhataja

Kategooria:Eesti NSV VI Ülemnõukogu liikmed
Kategooria:Eesti NSV VII Ülemnõukogu liikmed
Kategooria:Eesti NSV VIII Ülemnõukogu liikmed
Kategooria:Eesti NSV IX Ülemnõukogu liikmed
Kategooria:EKP Keskkomitee liikmed
Kategooria:8. Eesti Laskurkorpuse koosseis
Kategooria:Tallinna oblasti koosseis
Kategooria:Metsakalmistule maetud
Kategooria:Sündinud 1921
Kategooria:Surnud 2010